S-1420/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. mars 2022, á hendur T-x-x Ð-x-x H-x-x, kt. [...], [...], Reykjavík, fyrir eftirtalin brot framin í Reykjavík á árinu 2020:1. Fyrir fíkniefnalagabrot, með því að hafa föstudaginn 1. maí 2020 að [...] í Reykjavík haft í vörslum sínum í sölu- og dreifingarskyni, samtals 19 kannabisplöntur, og 18,90 gaf maríhúana- kannabis og hafa um nokkurt skeið fram til þessa dags ræktað greindar plöntur sem lögregla fann við leit að [...], en maríhúana- kannabis fannst í bifreiðinni [...]. Lögreglan hafði afskipti af ákærða, en í kjölfarið var framkvæmd leit á ákærða, í bifreið hans og á heimili hans. Einnig voru haldlagðir 2 símar og auk fjármuna sem nánar er getið í ákærulið 2.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Fyrir peningaþvætti, með því að hafa um nokkurt skeið fram til 1. maí 2020 tekið við, aflað sér og/eða umbreytt ávinningi með sölu- og dreifingu ótiltekins magns fíkniefna og eftir atvikum með öðrum ólögmætum og refsiverðum hætti, samtals fjárhæð kr. 1.043.500,-. Lögregla lagði hald á framangreinda fjármuni eftir leit að [...], hjá ákærða, sbr. ákæruliður 1.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, sbr. 5. gr. laga um ávana- og fíkniefni nr. 65/1974.

3. Fyrir fíkniefnalagabrot, með því að hafa sunnudaginn 9. ágúst 2020 að [...] í Reykjavík haft í vörslum sínum í sölu- og dreifingarskyni, samtals 22 kannabisplöntur, 137,34 gaf kannabislaufum, og 24,4 gaf maríhúana- kannabis og hafa um nokkurt skeið fram til þessa dags ræktað greindar plöntur sem lögregla fann við leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á, samtals 41 kannabisplöntum, 137,34 g af kannabislaufum, og 43,3 gaf maríhúana- kannabis, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 3 gróðurhúsalömpum, 5 straumbreytum, 4 ljósaperum, 2 kolasíum og 7 viftum, ( sbr. munaskrá [...]), og 2 farsíma ( sbr munaskrá nr.

[...]), sem lögregla lagði hald á við leit, samkvæmt heimild í 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Auk þess sem krafist er upptöku til ríkissjóðs á kr. 1.043.500,- auk vaxta, en allt framangreint var haldlagt við leit lögreglu hjá hinum ákærða líkt og að ofan er rakið, skv. 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðar breytingum og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940. og 1. mgr. 37. gr. vopnalaga nr. 16/1998.

Við þingfestingu málsins 10. ágúst 2022 upplýsti sækjandi að fallið væri frá ákærulið nr. 2.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. mars 2022, var ákærða gert að sæta fangelsi í 60 daga, skilorðsbundið til tveggja ára, með dómi Héraðsdóms Reykjavíkur 8. nóvember 2017 fyrir vörslur fíkniefna í sölu- og dreifingarskyni. Sakaferill ákærða kemur að öðru leyti ekki til skoðunar við ákvörðunar refsingar í máli þessu.

Með hliðsjón af sakarefni þessa máls og þess hve langt er liðið síðan brotin voru framin þykir refsing ákærða hæfilega ákveðin fangelsi í 9 0 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar til ríkissjóðs 41 kannabisplöntur, 137,34 grömm af kannabislaufum, 43,3 grömm af maríhúana-kannabis, 3 gróðurhúsalampar, 5 straumbreytar, 4 ljósaperur,2 kolasíur og 7 viftur, 2 farsímar og 1.043.500 krónur auk vaxta, sem lögregla lagði hald á við rannsókn málsins.

Ákærði greiði 452.369 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksónarfulltrúi fyrir E-kk-þf L-kk-þf aðstoðarsaksóknara.

S-kk-nf G-kk-nf aðstoðarmaður dómara kveður upp dóminn.

DÓMSORÐ:

Ákærði, T-x-x Ð i-e-x H-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerðar til ríkissjóðs 41 kannabisplöntur, 137,34 grömm af kannabislaufum, 43,3 grömm af maríhúana- kannabis, 3 gróðurhúsalampar, 5 straumbreytar, 4 ljósaperur, 2 kolasíur og 7 viftur, 2 farsíma rog 1.043.500 krónur auk vaxta.

Ákærði greiði 452.369 krónur í sakarkostnað.

S-kk-nf G-kk-nf